Sillä aikaa kun vanhemmat ovat omassa ohjelmassaan, kaikenikäisille lapsille on tarjolla ikäkauttaan vastaavaa ohjelmaa vauvalassa, 1-2-, 3-4- ja 5-6-vuotiaiden sekä kouluikäisten ryhmissä. Vauvoilla on aina oma hoitaja. Viikonmittaisilla leireillä ohjelma rakentuu pajatoiminnan ympärille. Kouluikäiset voivat valita ohjelmaa joko seikkailu- tai kädentaitopainotuksella. Pajoja ovat esimerkiksi seikkailu, korut ja huovuttaminen, leipominen, rukous- ja laululeikki, kankaanpainanta, videopeli, media, nahkatyö, Mestarin jalanjäljissä -opetuspaja sekä tanssipaja. Lisäksi järjestetään urheilu-, bändi ja King’s Kids-leirejä.